Arvid Frihagen

Arvid Frihagen (født 19. juni 1931, død 29. juli 1995) var en norsk jurist og en av de to første professorer i rettsvitenskap ved Universitetet i Bergen.

Han ble dr.juris i 1964 med avhandlingen Linjekonferanser og kartell-lovgivning. Hans vitenskapelig produksjon skjedde hovedsakelig innen forvaltningsretten og allerede i 1966 utgav han avhandlingen Villfarelse og ugyldighet i forvaltningsretten. I 1969 ble han utnevnt til professor og var den første instituttbestyrer ved Institutt for offentlig rett i Bergen.

Arvid Frihagen var sønn av Anders Frihagen.

Referanser 

Norske jusprofessorer
Professorer ved Universitetet i Bergen